Vi hadde en flott tur til Fort Lauderdale, og Andys hus gjorde opplevelsen enda bedre. Dette var vår private lille oase under oppholdet. Uteområdet ble flittig brukt, med et lite men delikat basseng og et gjennomtenkt og fint møblert uteområde.

Kjøkkenet er fortreffelig utstyrt.

Dørene til hovedsoverommet består av "skapdører", noe som kanskje ikke var den beste ideen - og dette går videre til baderomsdørene tilknyttet hovedsoverommet. Disse kan med andre ord ikke låses, og må bukseres på plass da det ikke er håndtak på innsiden.

Alt er nært dersom man benytter bil, noe som nesten er påkrevd uansett i Florida. Stranden er 5 minutter unna, det samme med Galleria mall. Den lokale Publix (matbutikk) er en av de bedre i området, med stort utvalg, og den ligger 2-3 minutters kjøretid fra huset.

Det er ca. en halvtime til flere store malls (Aventura, Sawgrass Mills), og Miami er ca. 40-50 minutter kjøring avhengig av trafikksituasjon. (Bruk Express Lane!).

Vi møtte aldri Andy, men fikk besøk av "Property manager" dagen før avreisedagen med en kort gjennomgang av enkle utsjekkingsprosedyrer.

Lite trekk for veldig tidlig utsjekk (10.00).